kardosdrur/scandi-wiki huggingface dataset:
Finger

En finger er et af de fem bevægelige lemmer, som sidder yderst på hånden hos mennesker og visse andre arter, som aber. Fingrene bruges blandt andet til at føle og gribe med. Yderst på fingrene sidder neglene. De skal beskytte fingrene, som er meget følsomme. Der er to led i en finger, ligeså vel som i en tå.

Etymologi 
Ordet finger kan som mange andre ord for ydre anatomi føres langt tilbage.
Det urgermanske rekonstruerede ord er *fingraz. 
Om det kan føres videre til et urindoeuropæisk rekonstrueret ord er mere usikkert. 
En hypotese er at det udviklet fra *fanhaną som betyder noget i retning af gribe eller fange, mens en mere sandsynlig hypotese er at det har forbindelse til ordet for 5 *penkʷe.

Navne på fingrene og deres funktion 
Mennesket er udstyret med tommelfingre, også kaldt tommeltot, som almindeligvis er den tykkeste og nederst placerede finger. Den er placeret således, at de kan bøjes i en anden retning end resten af fingrene. Dette giver bedre gribemuligheder, og dermed bedre evne til at manipulere objekter fysisk.

Navnene på de enkelte fingre er:

Pegefinger er den, der sidder nærmest tommelfingeren. Den er en af de mest brugte, da den ofte bruges til at angive retninger, placeringer osv. for andre.

Langefinger er den midterste og længste finger på en hånd. Den bliver også kaldet langemand.

Ringfinger er den tredje fra tommelfingeren. Dens navn kommer af, at ringe (vielsesringe osv.) som regel bliver sat på denne finger.

Lillefinger er den fjerde fra tommelfingeren. Den er som regel mindre end de andre, bortset fra tommelfingeren, hvorfor den har fået dette navn.

Fingeraftryk 

Et fingeraftryk er et billede af de riller der findes på en fingers blomme. Det består fordybninger i overhuden og indeholder strukturer som buer, cirkler og spiraler. Når en person sætter sin finger på en overflade overføres der en gengivelse af fingeraftrykket. Dette sker fordi der på overfladen af af huden sidder vand og fedtstoffer, som trykkes af. På stoffer som papir kan aminosyrer i fingeraftrykket fremkaldes med bestemte kemikalier. Fingeraftrykket er unikt for personen, idet det aldrig er observeret at to personer har identiske fingeraftryk.

Se også 

 Fingerlængdeforholdet
 Håndtegn
 Fingeren (gestus)
 V-tegn
 Dupuytrens kontraktur, populært kaldt "kuskefingre" eller "vikingesygdommen".
 Polydactyli

Referencer

Eksterne henvisninger 

Bevægeapparatets anatomi
Kurve

En kurve er et begreb inde for geometrien. Kurver er linjer som ikke er rette. Kurver kan være åbne eller lukkede. Længden af en kurve kan findes ved hjælp af kurvelængde-formelen.

Kurver 
 Cirkel
 Ellipse
 Ellipsoide
 Hyperbel
 Parabel
 Spiral
 Katen

 
Topologi
Metrisk geometri
Hørsholm Midtpunkt

Hørsholm Midtpunkt, i daglig tale og blandt lokalbefolkningen benævnt Midtpunkt, er et indkøbscenter i den nordsjællandske by Hørsholm ca. 25 km nord for København. Centret er det næststørste i denne landsdel – kun overgået af Lyngby Storcenter. Hørsholm Midtpunkt har 65 overdækkede butikker og spisesteder i to plan og er beliggende som et naturligt midtpunkt i Hørsholm Bymidte for enden af byens gågade. Der er et parkeringshus i fire dæk, en parkeringskælder og busforbindelser til centret fra blandt andet Kokkedal Station. Hørsholm Midtpunkt og gågaden har sammenlagt 112 butikker og ca. 950 p-pladser (gratis parkering i 2 timer).

Hørsholm Midtpunkt åbnede i 1972 og var da et af Danmarks første overdækkede indkøbscentre. I 1996 renoveredes centret gennemgribende, parkeringshuset tilføjedes, og et nyt butiksareal på 1. sal med spisesteder, grønttorv og butiksarkade med ovenlyspyramider indviedes.

Eksterne henvisninger 
 Hørsholm Midtpunkts hjemmeside 

Midtpunkt
Etableret i 1972
Indkøbscentre i København og omegn
Dolkestødslegenden

Dolkestødslegenden (tysk: Dolchstoßlegende) var en teori om, at Tyskland led nederlag i 1. verdenskrig, fordi de væbnede styrker blev "dolket i ryggen" af forrædere, kapitalister, jøder, socialdemokrater og andre inden for landets grænser. Ledende politikere i Weimarrepublikken blev ofte regnet til forræderne, og også Adolf Hitler omtalte dem som novemberforbryderne, en henvisning til datoen for våbenstilstanden i 1918.

Mange af veteranerne fra 1. verdenskrig var stærkt desillusionerede efter nederlaget, og fredsaftalen med dens krav om enorme erstatninger fra Tyskland blev opfattet som ydmygende og ødelæggende for landet. Nationalsocialistiske grupper (Freikorps og lignende enheder) og senere NSDAP anvendte dolkestødslegenden i rekrutteringen af medlemmer. Den blev også brugt som begrundelse for nødvendigheden af ølkælderkuppet i 1923. 

For NSDAP blev legenden helt afgørende for rekrutteringen af medlemmer til Sturmabteilung (SA), og Adolf Hitler tog den ofte op under folkemøder. 

Legenden afspejler det episke digt Nibelungenlied, hvor den dragedræbende helt Siegfried stikkes i ryggen af Hagen von Tronje. Dolkestødet ses af nogle som en vigtig faktor i Adolf Hitlers opstigning til magten, da nazistpartiet fik støtte af bitre veteraner fra 1. verdenskrig.

Eksterne henvisninger 

Uno Willers: "Dolkstötsteorin. En studie i tysk efterkrigsideologi" (Tiden, 31.årgang (1939), s. 597-608) (svensk)  

Weimarrepublikken
Tysklands historie
Axis & Allies

Axis & Allies er et populært brætspil om 2. verdenskrig, hvor op til fem personer kan kontrollere enten Axis (Nazi-Tyskland eller Japan), eller Allies (Storbritannien, USA eller Sovjetunionen).
Målet er at vinde krigen ved at overtage nok fjendtlige territorier.

Det første spil er designet af Larry Harris og udgivet af Nova Games, før det blev genudgivet og udbredt af Milton Bradley Company. Milton Bradley udgav spillet som en del af deres Gamemaster-serie i 1984, og det var det mest succesrige af de fem. I april 2004 udgav Hasbro-datterselskabet Avalon Hill en revideret udgave.
I efteråret 2008 kom en anniversary edition i et begrænset oplag. Nu var det også muligt at spille Italien og Kina, Kina dog styret af USA.
I december 2009 kom et nyt Pacific-spil, der kan slås sammen med et Europe-spil fra sommeren 2010. De kan spilles hver for sig eller samlet som et kæmpe-Axis & Allies.

Versioner 
Spillet findes i flere versioner:
Axis & Allies
Axis & Allies D-Day
Axis & Allies Europe
Axis & Allies Pacific
Axis & Allies Guadalcanal
Axis & Allies Battle of the Bulge
Axis & Allies Anniversary Edition
Axis & Allies 1942
Axis & Allies Miniatures
Axis & Allies: Europe 1940 2nd Edition
Axis & Allies: Pacific 1940 2nd Edition
Axis & Allies: WWI 1914 – Første Verdenskrig

NB! Axis & Allies: Europe 1940 2nd Edition og Axis & Allies: Pacific 1940 2nd Edition, kan kombineres til Axis & Allies: Global 1940 2nd Edition, der er det største spilbræt, som er lavet til spilserien.

Eksterne henvisninger 
 Axis & Allies Club Danmark
 Den officielle Axis & Allies hjemmeside 
Copenhagen Axis and Club
Axis & Allies community i Danmark - Er et community til at finde spillere at spille med.

Brætspil
Spil fra Hasbro
Kromatisk skala

En kromatisk skala, er en opadgående eller nedadgående skala med halvtone-skridt – dette vil sige, at alle tangenterne på et klaver benyttes. En kromatisk skala over en oktav har 12 toner.

Kromatiske skalaer bruges specielt i klassisk musik. De skal spilles i et vist tempo for at få den ønskede effekt.

Musikteori
Blå toner

De såkaldte blå toner er de "skæve" toner i bluesskalaen. Blå Toner kan skabe en art "kreativ forvirring" om, hvilken toneart, der spilles i. Man kan typisk antyde de intervaller, som angiver dur eller mol eller netop kvarttoner, som ligger mellem de to tonearter.

Det kan illustreres med et konkret lydeksempel :     Se toneintervaller for uddybende forklaring.

Musiketnologist kan det udtrykkes som, at blå toner antyder en anden type tonerække end den der benyttes i vestlig klassisk musik. Blå toner har således lyde og toner fra arabisk, tyrkisk, indisk, vestafrikansk musik som blandes med mere kendt vestlig tonalitet.

Blå toner forbindes ofte med jazz, blues og rock – det høres dog også i moderne klassisk musik. Et kendt eksempel på brug af blå toner finder man i Stormy Weather af Harold Arlen, samt i mange af Antonio Carlos Jobims melodier. Et andet eksempel er Miles Davis. Nogle opfatter blå toner som toner, der ligger lidt under den "normale" skalatone. På den måde kan man give et "molagtigt" præg på en melodi i dur, således som det ofte høres i blues.

Blæsere, guitar, mundharmonika og sangere mv. kan intonere således, at musikken får en "blue feeling." De finder frem til toner, der ligger lidt under den tone, man ville forvente i skalaen. Særligt ofte formindskes følgende skalatrin terts, kvint og septim. Dvs. tredje, femte og syvende trin i en durskala sættes (lidt) ned. Den eksakte tonehøjde må musikeren lytte sig frem til. Dette er et spørgsmål om feeling i alle de musikstilarter som bruger blåtoner.

Musikteori
Jazz
Wikipedia-legen

Wikipedia-legen, er en ny-opfundet leg, der er udbredt i hele verden.

Legen går ud på, at man skal gå fra f.eks. kage til glasur kun via links. Legen kan strække sig igennem op til flere artikler, og er populær blandt unge.

Fodnoter

Ekstern henvisning 
 Facepunch Studios: Et eksempel på nogle unge/voksne som leger legen 

Spil og lege
Hans Gammeltoft-Hansen

Hans Gammeltoft-Hansen (født 21. februar 1944 i København) var Folketingets Ombudsmand 1987-2012 og blev bl.a. kendt i offentligheden ved sin behandling af Tamilsagen.

Gammeltoft-Hansen blev cand.jur. fra Københavns Universitet i 1970, hvor han fra 1972 til 1974 var adjunkt i procesret. Kandidatgraden blev i 1973 udvidet med en licentiatgrad og en doktorgrad i 1976. I 1977 blev han professor i retsvidenskab.

Hans Gammeltoft-Hansen spiller fløjte. Bl.a. i Amatørsymfonikerne og Københavns Kammerensemble. Det har udgivet kammermusik på CD og har optrådt ved en række lejligheder.

Han var formand for Juridisk Forening fra 1984 til 2010.

2009 blev han Kommandør af 1. grad af Dannebrog, modtog 2011 Dannebrogordenens Hæderstegn og bærer også Taknemmelighedsmedaljen (Albanien).

Udvalgte udgivelser

Fodnoter

Eksterne henvisninger 
 Hans Gammeltoft-Hansens side på Ombudsmanden.dk

Danskere i 1900-tallet
Danskere i 2000-tallet
Jurister fra Danmark
Personer fra København
Professorer fra Københavns Universitet
Personer i Kraks Blå Bog
Kommandører af 1. grad af Dannebrog
Folketingets Ombudsmænd
Foreningsformænd fra Danmark
Modtagere af Nersornaat i sølv
Fløjtenister fra Danmark
Studenter fra Sankt Annæ Gymnasium
Johannes Aagaard

Johannes Monrad Aagaard (født 29. april 1928, død 23. marts 2007) var en dansk teolog og religionskritiker. Han blev student i 1947 i Horsens og lektor i missionsteologi og økumenisk teologi ved Aarhus Universitet i 1957. Studierejser i 1957-59. I 1967 erhvervede Johs Aagaard den teologiske doktorgrad, også ved Aarhus Universitet. Aagaard var aktiv i en lang række kirkelige organisationer og en engageret deltager i den offentlige debat i kirke og samfund. Hans interesser spændte vidt, men han blev især kendt som kontroversiel kritiker af de mange nye religioner, der har vist sig i Danmark i siden 1960'erne. I 1973 grundlagde han Dialogcentret, et kirkeligt arbejdsfællesskab, der på en kristen baggrund undersøger og polemiserer mod nyere religioner. Johannes Aagaard var også primus motor i oprettelsen af studenterpræst-stillingen og oprettede i 1966 organisationen Det Økumeniske Studie- og Kontaktcenter.

Han var gift med dr.theol Anna Marie Aagaard.

Litteratur 
 Bibliografi over Johannes Aagaards forfatterskab 46-98. Udgivet af Institut for Systematisk Teologi, afd f Missionsteologi og økumenisk Teologi, Aarhus Universitet 1998.
 Johannes Aagaard og Pernille Aagaard: Et hjørne af et komplekst puslespil. Selvbiografiske fortællinger. I kommission hos forlaget Underskoven 2007. .

Eksterne henvisninger 
 

Ansatte ved Aarhus Universitet
Debattører fra Danmark
Danskere i 1900-tallet
Teologer fra Danmark
Personer i Kraks Blå Bog (afdøde)
Universitetslektorer fra Danmark
Jane Seymour (flertydig)

Jane Seymour har flere betydninger:

 Jane Seymour – gift med Henrik 8. af England.
 Jane Seymour (skuespiller) – Engelsk/amerikansk skuespiller
Råbylille

Råbylille er en bebyggelse i Elmelunde Sogn på Møn beliggende ca. 2 kilometer sydvest for Elmelunde.

Råbylille omtales 1485. Landsbyen udskiftedes i 1771.

Landsbyen har flere stråtækte huse fra 1700-tallet. Syd for Råbylille ligger Råbylille Strand.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter på Møn
Råbylille Strand

Råbylille Strand er en strand og et sommerhusområde i Elmelunde Sogn ved Hjelm Bugt på Møns sydkyst. 

Efter 2. verdenskrig blev de første grunde udstykket til sommerhuse og udbygget især i 1980'erne og 1990'erne. Vejnavnene er maritime udtryk.

Møn
Strande i Danmark
Nordsjællands Astronomi Forening

NOVA – Nordsjællands Astronomi Forening blev stiftet d. 13. juni 2000 af 10 astronomiinteresserede entusiaster.

Herefter startede de lange forhandlinger med bl.a. Helsingør Kommune om oprettelsen af et observatorium. Dette blev besluttet at skulle ligge på Montebello i Helsingør. Kommunen gav NOVA – Nordsjællands Astronomi Forening mulighed for benyttelse af et studielokale. Tillige stod kommunen for en ombygning af et eksisterende tårn, hvor NOVA kunne opstille teleskoper mm. Observatoriet åbnede 1. september 2002.

Udstyr 
Med hjælp fra forskellige fonde mm. lykkedes det at indkøbe et stort 16" Schmidt-Cassegrain teleskop af mærket Meade.

Tillige råder NOVA over bl.a. en 4" linsekikkert af fabrikatet, Polarex. En 4" Takahashi Fluorite FS-102 refraktor, samt 3" Unitron refraktor. Disse er NOVA's foretrukne instrumenter. Foreningen råder også over en række mindre teleskoper til udlån blandt medlemmerne.

Aktiviteter 
Foreningen omfatter pr. 2020 ca. 95 medlemmer, hvilket gør NOVA til Danmarks største regionale astronomiforening. Der planlægges mange foredrag, arrangementer, ture, mm.

Kilder og henvisninger 

NOVAs egen hjemmeside

Observatorier i Danmark
Astronomiske selskaber og institutioner
Foreninger fra Danmark
The Drunken Diamond

The Drunken Diamond er en komposition af bandet Compos Mentis, som indgår som åbningsnummer på pladen Gehennesis. 

Nummeret var længe blot kendt som en amputeret sample på bandets websider, indtil kort før dens udgivelse, hvor den blev offentliggjort for første gang. Det skete på pladeselskabet Mighty Music's website.

Teksten er baseret på digtet Den Berusede Båd (Le Bateau ivre) af den franske og symbolistiske digter Arthur Rimbaud, men også de tanker, som den førnævnte digter fremlægger i sine berømte "Seerbreve" (Les lettres du Voyant). Ligesom i Den Berusede Båd er også jeg'et her en båd eller et skib, en allegori for kunstneren, der søger en ultimativ frigørelse, nedbrydelse af selv'et og indsigt i det ukendte samt det kendte, netop som det fremlægges i de nævnte Seerbreve, og som digtet, Den Berusede Båd må betragtes som et eksempel på. Teksten støttes desuden op af musik inspireret af Beethovens femte symfoni, som vil kunne høres i kompositionens hovedtema.

Metalsange
Nefertari

Nefertari også kendt som Nefertari Meritmut ca. (1300–1250 f.Kr.) var Ramses II's hustru. Nefertari betyder "smukke ledsagerinde" og Meritmut betyder "elsket i [Gudinde] Mut". Hun er en af de bedst kendte egyptiske dronninger, ved siden af Kleopatra, Nefertiti og Hatshepsut. Hendes overdådigt udsmykkede grav, QV66 , er den største og mest spektakulære i Dronningernes dal. Ramses konstruerede også et tempel for hende på Abu Simbel ved siden af sit kolossale monument her.

Hun fødte ham 3 børn, hvoraf 2 døde tidligt. Datteren Mertiarmon blev præstinde i Hator-templet. Da Nefertari fødte Mertiarmon, fik hun et syn, der viste, at Ramses skulle bygge sit evighedstempel. Da Nefertari døde, blev Ramses' anden hustru, Iset den skønne, dronning. Sammen med hende kunne de få Ramses 2 sønner som hed Kah og Martiheaarmon. Martiheaarmon blev farao efter Ramses. Da Iset den skønne blev dronning, var Ramses i krig med Hittalus, hittiternes kejser. Han tvang Ramses til at tage sin datter til dronning, hvis der skulle blive fred.

Hun fik navnet Ma-hor.

Referencer 

Dronninger af Egypten
Jens Adolf Jerichau (maler)

Emil Jens Baumann Adolf Jerichau, kendt som J.A. Jerichau (12. december 1890 i Roskilde – 16. august 1916 i Paris) var en dansk maler, søn af maleren Holger H. Jerichau.

Han begik i 1916 selvmord i Paris, hvor han skød sig selv. Der gik imidlertid fem år, før han kunne begraves.

Han er begravet på Hørsholm Kirkegård.

Ekstern henvisning 
 
 http://www.kavalerboligerne.dk/index.php/beboere/1890-1916

Malere fra Danmark
Personer fra Roskilde
Kunstnere der har begået selvmord
Danskere i 1900-tallet
Jens Adolf 2
Personer i Dansk Biografisk Leksikon
Blu

Blu er et dansk produktionsselskab med hjemsted i København. Selskabet blev stiftet i 2001 af Henrik Hancke Nielsen, der er manden bag skabelsen af mange store internationale tv-succeser som Den Store Klassefest, Det perfekte kup og Venner for livet. Blu beskæftiger sig med produktion af tv-programmer i underholdnings- og faktagenren.

Blus formater er gennem en årrække blevet distribueret af FremantleMedia, som er en verdens største producenter og distributører af underholdnings-tv og tv-drama. Blu er FremantleMedia's ene produktionsselskab i Danmark, mens Miso Film er det andet. Blu repræsenterer gennem Fremantles ejerskab et af verdens største underholdningskataloger.

Produktioner 
 Stjerne for en aften (2001-2005)
 Boxen (2001-2008)
 Zulu Awards (2002-2008)
 Thorsen (2002)
 Den eneste ene (2003)
 Endelig fredag (2003-2004)
 Idols (2003)
 Bluff (2004)
 Rent hjem (2004-2007)
 Åbent hus (2004-2005)
 Fra skrot til slot (2004-2007)
 Scenen er din (2004-2007)
 Ryd op i dit liv (2005)
 Grib Mikrofonen (2005-2006)
 Showtime (2005-2006)
 Svigermekanikken flytter ind (2006)
 Bonde søger brud (2006-2008)
 Ka' du danse? (2006)
 Gu' ske lov du kom (2006-2007)
 Sangstjerner (2007)
 Danmarks bedste ide (2007)
 Plan B (2007)
 Hypnose (2007)
 Hjemløs (2007)
 X Factor (2008)
 Gi' mig 5 (2008)
 Priskrig (2008)
 Elsk mig i nat (2008)
 Hul i hovedet (2008)
 Talent 2008 (2008)
 Skolen (2008)
 Dagens mand – Fyr eller flamme (2008)
 Stå op (2008)
 Live fra Bremen (2009-2010)
 Hells Kitchen (2010)

Eksterne henvisninger 
 Blus hjemmeside

Tv-produktionsselskaber fra Danmark
Medievirksomheder i Danmark
Teri Hatcher

Teri Lynn Hatcher (født 8. december 1964) er en amerikansk skuespillerinde. Hun bor til dagligt i Los Angeles sammen med sin datter. Lige nu er hun kæreste med kollegaen Eva Longorias ekskæreste. Hun blev verdenskendt for sin rolle i tv-serien Desperate Housewives, hvor hun spiller den forvirrede alenemor Susan Mayer. Hun har også været gæstestjerne i Two and a Half Men.

Teri har vundet en del priser for sine roller i film og tv-serier, men har også vundet en pris som "Årets forfatter", for sin bog Burnt Toast. Teri vandt også en del priser for sin optræden i Superman-serien Lois & Clark.

Litteratur / kilder 
 Nicolas Barbano: Teri Hatcher (PS Pige-Special nr. 12, 1995)
 Teri Hatcher: Burnt Toast and Other Philosophies of Life (Hyperion, 2006)
 Teri Hatcher: Burnt toast og andre tanker om livet (Jyllands-Postens Forlag, 2007)

Ekstern kilde/henvisning 

 

Skuespillere fra USA
Tv-skuespillere fra USA
Bond-piger
Henry Spira

Henry Spira (19. juni 1927 – 12. september 1998) var en fremstående dyreretsaktivist og en af hovedmændene bag den amerikanske bevægelse mod dyreforsøg. Spira blev født i Antwerpen, men han flygtede med sin familie, som var jøder, til Amerika i 1940 for at undslippe nazisterne.

Aktivisme 
En af Spiras inspirationskilder skulle angiveligt være Peter Singers Animal Liberation fra 1973. I 1974 grundlagde Spira Animal Rights International (ARI), og i 1976 førte han ARI's kampagne mod vivisektion på katte af American Museum of Natural History; det var den første sådanne kampagne nogensinde, som det lykkedes at stoppe eksperimenter.

En anden kampagne var mod kosmetikgiganten Revlon's brug af Draize-testen, som gjorde kaniner blinde i processen for at finde ud af om kosmetiske produkter kunne irritere øjnene. 15. april 1980 indrykkede Spira og ARI en helsides-annonce i New York Times med overskriften How many rabbits does Revlon blind for beauty's sake? ("Hvor mange kaniner gør Revlon blinde for skønhedens skyld?"). Som et direkte resultat heraf begyndte Revlon at forske i mere dyrevenlige alternativer.

Spira tog et billede af en primat, som havde siddet indespærret på en stol i Bethesda Naval Hospital og sendte det til Black Star Wire Service, som videredistribuerede billedet verden rundt. Det blev vist til Indira Gandhi, Indiens daværende premierminister, som derefter afbrød eksporten af aber til USA, da hun mente, at billedet beviste, at US Navy ikke overholdt den aftale med Indien, som forbød militæret at foretage dyreforsøg.

Andre kampagner omhandlede brændemærkning af kvæg, fjerkræindustrien og fast-food giganten KFC. Spira var dog alligevel fortaler for gradvise forandringer, bl.a. da han forhandlede med McDonald's for at forbedre forholdene i deres tilknyttede slagterier.

Spira døde af kræft i spiserøret i 1998.  Peter Singer har efterfølgende skrevet om hans liv i Ethics Into Action: Henry Spira and the Animal Rights Movement (Rowman & Littlefield, 1998).

Se også 
 Animal Liberation Front/Animal Liberation Front Supporters Group
 Barry Horne
 Dyreetik
 Dyreforsøg
 PETA
 Utilitarianisme, Utilitaristisk bioetik
 Vegetarianisme/Veganisme
 Vivisektion

Eksterne henvisninger 
 In Memoriam  – fra Animal Rights International. 
 A Poem To Spira

Henvisninger 
 Henry Spira. "Fighting to Win". In Peter Singer (ed), In Defense of Animals, New York: Basil Blackwell, 1985, pp. 194–208.
 Peter Singer. Ethics Into Action, Rowman & Littlefield, 1998. (Beskriver meget af Spira's arbejde. Uddrag ka nses online: "Ten Ways to Make a Difference " og "A Meaningful Life ".

Dyrs rettigheder
Aktivister fra USA
Tumorsuppressorgen

Et tumorsuppressorgen er et gen (arveanlæg), som koder for et protein der dæmper cellers evne til at dele sig, eller medvirker til programmeret celledød (apoptosis). Mutationer i tumorsuppressorgener medfører ofte øget risiko for cancer eller godartede svulster. 

For de fleste tumorsuppressorgener kræves det at begge cellens kopier muteres for at cellens vækst påvirkes. En vigtig undtagelse er p53, som kan udvise haploinsufficiens, dvs. at hvis cellens ene kopi af genet ikke er funktionelt har den lavere mængde af genproduktet en effekt på cellen.

Mange former for arvelig cancer bygger på nedarvning af en enkelt kopi (allel) af et muteret tumorsuppressorgen. Det gælder f.eks. FAP (fra engelsk familial adenomatous polyposis), hvor tumorsuppressorgenet APC (fra engelsk adenomatosis polyposis coli) er muteret. I første omgang resulterer det i polypper i tyktarmen, men ubehandlet vil der med tiden uvægerligt udvikles tyktarmscancer.
Arver en person to muterede kopier af et tumorsuppressorgen vil der typisk udvikles cancer meget tidligt, eventuelt så tidligt at fosteret aldrig bliver levedygtigt. Derfor er tale om X-bundet dominant af arvelig cancer via tumorsuppressorgener.

Genetik
Tumor
Parathyreoidea

Parathyreoidea (dansk: biskjoldbruskkirtlerne) er beliggende på halsen (lige bag skjoldbruskkirtlen). De producerer hormonet parathyroideahormon, som er vigtigt for reguleringen af blodets calciumindhold.

Kirtler